http://www.tportal.hr/imagesT/klinci2/skolica_article_hr.gif

Povratak u školu



**Da povratak u školske klupe nije lak, zna svaki đak, no uz pomoć malih trikova možete lako ponoviti gradivo i s osmijehom dočekati 6. rujan kada će vas školsko zvono pozvati na prvi sat nakon dugih ljetnih praznika.**

Kupanje, duge šetnje, šarene kuglice sladoleda i gledanje crtića školarci će uskoro zamijeniti teškom torbom, knjigama, bilježnicama i domaćim zadaćama. Nakon ljetnih praznika povratak u školu nije lak, no sve će biti puno lakše ako se prisjetite svih onih super stvari koje vas tamo čekaju !

**Prijatelji!**Prijatelje iz školskih klupa niste vidjeli nekoliko tjedana, pa će ih jako zanimati što vam se sve dogodilo za to vrijeme. Jedni drugima otkrit ćete tko je naučio plivati, tko je pojeo najviše sladoleda, a tko se zaljubio!

**Učiteljica!**   
Vaša najdraža učiteljica jedva je dočekala kraj praznika kako biste svi zajedno proslavili prvi dan nastave u svojoj učionici. Pripremila je nove zadatke, hrpu odličnih ocjena i još puno iznenađenja.

**Novo gradivo!**   
Prisjetite se svih slova i brojki koje ste dosad naučili u školi, a ove godine naučit ćete još puno, puno više. Tko zna, neki od vas možda i osvoje nagrade na školskim natjecanjima iz matematike!

**Odmor!**   
Najdraži predmet svim djevojčicama i dječacima je - školski odmor. Tu se doznaju tajne, ponavlja gradivo i pišu šalabahteri. Zvono koje označava kraj sata vam je nedostajalo na praznicima, zar ne?!

**Rođendani!**   
Najveseliji dječji tulumi su oni rođendanski. Netko od vaših prijatelja iz razreda sigurno slavi rođendan već u rujnu, pa slijedi zabava i ukusne rođendanske torte!

**Oprema za školu!**   
Provjerite jesu li olovke našiljene, bojice na broju i brišu li gumice. Pogledajte što vam nedostaje i na vrijeme krenite u kupovinu. Zajedno s roditeljima odaberite i sitnicu koja će vas razveseliti, neka to bude bilježnica s omiljenim likom ili majica koju ćete odjenuti za prvi dan nastave.

Top of Form



Bottom of Form

http://www.tportal.hr/imagesT/klinci2/skolica_article_hr.gif

Top of Form



Bottom of Form

2005-2008 © Hrvatske Telekomunikacije. Sva prava pridržana. | [uvjeti korištenja](http://www.tportal.hr/uvjeTi/T-Portal_uvjeti_koristenja.pdf) | [kontakt](mailto:urednik@t-com.hr) | [marketing](http://www.t-com.hr/poslovni/internet/oglasavanje/)

G1108929

**SRETAN POČETAK NOVE ŠKOLSKE GODINE**

**NAŠIM PRVAŠIĆIMA I SVIM OSTALIM UČENICIMA...**

**NADAMO SE UGODNIM ZAJEDNIČKIM TRENUCIMA U NOVOJ ŠKOLSKOJ GODINI...**

**VAŠA PEDAGOGINJA JELENA I DEFEKTOLOGINJA KATARINA**